b'\n_START_ARTICLE_\nVolemija\n_START_SECTION_\nMorfologija\n_START_PARAGRAPH_\nTai visa\xc5\xbealis 25-40\xc2\xa0m auk\xc5\xa1\xc4\x8dio medis. \xc5\xbdiev\xc4\x97 labai savita, tamsiai rudos spalvos, gumbuota. Da\xc5\xbeniausiai daugiakamienis. \xc5\xa0akos tankios ir pasi\xc5\xbeymi tuo, kad i\xc5\xa1augusios daugiau nesi\xc5\xa1akoja. Po keleri\xc5\xb3 met\xc5\xb3 ant \xc5\xa1akos subrandina kankor\xc4\x97\xc5\xbe\xc4\xaf. \xc5\xa0iam subrendus, \xc5\xa1aka \xc5\xbe\xc5\xabva. Nauja \xc5\xa1aka atauga i\xc5\xa1 snaud\xc5\xbeian\xc4\x8dio pumpuro ant pagrindinio kamieno. Lapai plok\xc5\xa1ti, liniji\xc5\xa1ki, 3-8\xc2\xa0cm ilgio, 2-5\xc2\xa0mm storio, i\xc5\xa1sid\xc4\x97st\xc4\x99 prie\xc5\xa1i\xc5\xa1kai. Kankor\xc4\x97\xc5\xbeio s\xc4\x97klos \xc5\xbealios, 6-12\xc2\xa0cm ilgio, 5-10\xc2\xa0cm skersmens, subr\xc4\x99sta po 18-20 m\xc4\x97n. nuo apdulkinimo.\n_START_SECTION_\nAtradimas\n_START_PARAGRAPH_\nVolemij\xc4\x85 1994\xc2\xa0m. rugs\xc4\x97jo 10 d. Australijoje, M\xc4\x97lynuosiuose kalnuose esan\xc4\x8diame Volemio nacionaliniame parke atrado \xc5\xa1io parko darbuotojas David Noble. Jis greit atpa\xc5\xbeino, kad tai ne\xc5\xbeinomas augalas, tod\xc4\x97l j\xc4\xaf pristat\xc4\x97 botanikos specialistams. Volemija buvo lyginama su kitais spygliuo\xc4\x8diais med\xc5\xbeiais ir nustatyta, jog tai prie\xc5\xa1istoriniais laikais aug\xc4\x99s araukarijini\xc5\xb3 \xc5\xa1eimos augalas. Paskutin\xc4\x97s rastos volemijos fosilijos yra i\xc5\xa1 laikotarpio prie\xc5\xa1 2 mln. met\xc5\xb3._NEWLINE_V\xc4\x97liau \xc5\xa1\xc4\xaf augal\xc4\x85 pavyko padauginti ir jis dabar eksponuojamas pasaulio botanikos soduose.'